En grænsesten eller en grænsemærke er et tegn, nemlig en specielt udformet skelpæl, som viser områdets grænse mod et andet område. Grænsen mellem Danmark og Tyskland er for eksempel markeret med 280 nummererede grænsesten tværs over Slesvig, med nr. 1 ved Skomagerhus og nr. 280 på Det Fremskudte Dige i Vadehavet. Øverst på hver grænsesten er den nøjagtige grænselinje indhugget i granitten. Mod nord er der på stenene indhugget et D for Danmark og mod syd DRP for Deutsches Reich Preussen.